

PRORAČUN U MALOM

***Vodič za građane***

***UZ PRORAČUN OPĆINE NOVA KAPELA ZA 2023.GODINU***

## Što je Proračun?

Proračun je temeljni financijski dokument u kojem su iskazani svi planirani godišnji prihodi i primici, te rashodi i izdaci jedinice lokalne samouprave za proračunsku godinu.

* odnosi se na fiskalnu godinu koja počinje 1.siječnja, a završava 31.prosinca
* sadrži i projekciju prihoda i primitaka, rashoda i izdataka za dvije naredne godine
* propisi kojim su regulirana sva pitanja vezana uz proračun je Zakon o proračunu („Narodne novine“ broj 144/21).

## Kako se donosi Proračun?

Proračun donosi predstavničko tijelo jedinica lokalne samouprave (Općinsko vijeće Općine Nova Kapela).

Proračun se prema Zakonu mora donijeti najkasnije do konca tekuće godine za iduću godinu prema prijedlogu kojega utvrđuje načelnik i dostavlja predstavničkom tijelu do 15. studenog tekuće godine.

Ako se proračun ne donese u zakonskom roku, posljedice su:

1. privremeno financiranje
2. raspuštanje Općinskog vijeća
3. prijevremeni izbori za članove Općinskog vijeća

## Načela Proračuna

Propisana su načela proračuna kojih se moraju pridržavati svi koji sastavljaju proračune, a to su:

* + **Načelo uravnoteženosti –** prihodi moraju biti jednaki rashodima, te se smije trošiti onoliko sredstava koliko ih se može prikupiti
  + **Načelo jedne godine -** prihodi i rashodi planiraju se za jednu proračunsku, odnosno kalendarsku godinu.
  + **Načelo jedinstva i točnosti –** svi proračunski prihodi moraju biti prikazani u samom proračunu, a rashodi se moraju trošiti na način i u iznosima kako je proračunom planirano
  + **Načelo univerzalnosti –** svi prihodi mogu se koristiti za financiranje svih rashoda, osim u slučaju kada je posebnim zakonom ili odlukama propisana iznimka – namjenski prihodi i primici koji se smiju koristiti samo za financiranje određenih rashoda i izdataka
  + **Načelo specifikacije –** svi prihodi moraju biti raspoređeni po ekonomskoj klasifikaciji i iskazani po izvorima, a rashodi prema proračunskim klasifikacijama, te moraju biti uravnoteženi s prihodima
  + **Načelo transparentnosti -** proračun i svi dokumenti vezani uz njega moraju biti dostupni javnosti, odnosno objavljeni u Službenim glasniku JLS
  + **Načelo dobrog financijskog upravljanja –** proračunska sredstva moraju se koristiti ekonomično, učinkovito i djelotvorno.

## Izmjene Proračuna

Proračun nije statičan akt, već se sukladno Zakonu o proračunu može mijenjati tijekom proračunske godine sukladno prispjelim i očekivanim prihodima i izdacima. Takva izmjena naziva se rebalans proračuna. Procedura izmjena i dopuna proračuna istovjetna je proceduri donošenja proračuna. Rebalans proračuna predlaže načelnik, a donosi Općinsko vijeće.

## Sadržaj Proračuna

**Opći dio** – sastoji se od Računa prihoda i rashoda i Računa financiranja, sadrži strukturu prihoda i primitaka te rashoda i izdataka po vrstama

**Posebni dio -** sastoji se od plana rashoda i izdataka iskazanih po Razdjelima na razini programa, koji se sastoje od aktivnosti i projekata

**Plan razvojnih programa -** prikaz proračuna kroz ciljeve s rezultatima.

# PRIHODI PRORAČUNA

542,024.00

70,381.00

322,712.00

61,460.00

11,106.00

1. **Prihodi poslovanja**
   * **61. Prihod od poreza** (porez i prirez na dohodak, porez na imovinu, porez na robu i usluge)
   * **63. Pomoći** (pomoći iz drugih proračuna, pomoći od izvanproračunskih korisnika, pomoći od sredstava EU)
   * **64. Prihodi od imovine** (prihodi od zakupa, koncesije, kamate, ostali prihodi od financijske i nefinancijske imovine)
   * **65. Prihodi od pristojbi i naknada** (upravne i administrativne pristojbe, prihodi po posebnim propisima, komunalni doprinosi i naknade, boravišna pristojba, šumski doprinos)

# Prihodi od prodaje nefinancijske imovine

* + **71. Prihod od prodaje neproizvedene dugotrajne imovine**

(poljoprivredno zemljište, građevinsko zemljište)

* + **72. Prihodi od prodaje proizvedene dugotrajne imovine** (građevinski objekti, stambeni objekti)



Prihodi

61

63

64

65

71

72

1,650,238.00

Određeni prihodi su strogo namjenski, odnosno određeni prihod može se koristiti samo za točno određeni rashod, npr:

* + komunalni prihodi – isključivo za komunalne programe
  + komunalni doprinos – gradnja objekata i uređaja komunalne infrastrukture
  + komunalna naknada – održavanje objekata i uređaja komunalne infrastrukture
  + nenamjenski prihodi (porezi i ostali prihodi) – moguće financirati sve vrste rashoda

# RASHODI PRORAČUNA

1. **Rashodi poslovanja**
   * **31. Rashodi za zaposlene** (plaće djelatnika Općine i vlastitog komunalnog pogona, plaće djelatnika u javnim radovima, naknade, doprinosi na plaće)
   * **32. Materijalni rashodi** (održavanje komunalne infrastrukture, održavanje objekata, postrojenja i opreme, naknade vijećnicima, uredski materijal, energija, telefon, internet, pošta, intelektualne usluge, reprezentacija, ...)
   * **34. Financijski rashodi** (bankarske usluge)
   * **35. Subvencije** (subvencije poljoprivrednicima, obrtnicima)
   * **36. Pomoći** (tekuće i kapitalne pomoći)
   * **37. Naknade građanima i kućanstvima** (troškovi koji se odnose na isplate u okviru programa socijalne skrbi, stambeno zbrinjavanje, novorođenčad, stipendije, …)
   * **38.Ostali rashodi -**donacije (naknade za rad udruga u kulturi, sportu, socijali, financiranju političkih stranaka i sl.)

# Rashodi za nabavu nefinancijske imovine

* + **42. Rashodi za nabavu proizvedene dugotrajne imovine** (građevinski objekti, postrojenja i oprema, nematerijalna proizvedena imovina)
  + **45. Rashodi za dodatna ulaganja na nefinancijskoj imovini** (dodatna ulaganja na građevinskim objektima)

# Izdaci za financijsku imovinu i otplate zajmova

* + **54. Izdaci za otplatu zajmova i kredita** (kratkoročni i dugoročni)

357,588.00

702,061.00

200,412.00

94,896.00

259,812.00

468,380.00

128,781.00

306,776.00

## Rashodi – zakonske obveze



54

45

42

38

37

36

35

34

32

31

Rashodi

26,546.00

6,636.00

Općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

* + Održavanje objekata i uređaja komunalne infrastrukture
  + Gradnja objekata i uređaja komunalne infrastrukture
  + Protupožarna i civilna zaštita
  + Socijalni programi
  + Predškolski odgoj,
  + Osnovno školsko obrazovanje
  + Plaće i materijalni rashodi stručnih tijela JLS
  + Manifestacije, redovan rad udruga u kulturi
  + Sport
  + Kultura
  + Tehnička kultura

|  |  |  |
| --- | --- | --- |
| Programi i aktivnosti | | Plan proračuna 2023 |
| 1001 | MJERE I AKTIVNOSTI ZA OSIGURANJE RADA IZ DJELOKRUGA PREDSTAVNIČKOGA TIJELA | 6.776,00 |
| 1002 | MJERE I AKTIVNOSTI ZA OSIGURANJE RADA IZ DJELOKRUGA IZVRŠNOG TIJELA | 69.264,00 |
| 2001 | MJERE I AKTIVNOSTI ZA OSIGURANJE RADA IZ DJELOKRUGA JEDINSTVENOG UPRAVNOG ODJELA | 611.960,00 |
| 2002 | AKTIVNA POLITIKA ZAPOŠLJAVANJA | 214.153,00 |
| 2003 | RAZVOJ POLJOPRIVREDE | 59.455,00 |
| 2004 | RAZVOJ GOSPODARSTVA | 61.054,00 |
| 2005 | ODRŽAVANJE OBJEKATA I UREĐAJA KOMUNALNE INFRASTRUKTURE | 226.085,00 |
| 2006 | GRADNJA OBJEKATA I UREĐAJA KOMUNALNE INFRASTRUKTURE | 392.237,00 |
| 2007 | PROSTORNO UREĐENJE I UNAPREĐENJE STANOVANJA | 7.963,00 |
| 2008 | ZAŠTITA OKOLIŠA | 38.752,00 |
| 2009 | PROTUPOŽARNA I CIVILNA ZAŠTITA | 39.021,00 |
| 2010 | SOCIJALNA SKRB , NOVČANA POMOĆ I DEMOGRAFSKE MJERE | 89.589,00 |
| 2011 | RAZVOJ SPORTA I REKREACIJE | 66.362,00 |
| 2012 | JAVNE POTREBE U KULTURI | 29.331,00 |
| 2013 | PREDŠKOLSKI ODGOJ I OBRAZOVANJE | 249.785,00 |
| 2014 | UPRAVLJANJE IMOVINOM | 116.002,00 |
| 2015 | FINANCIRANJE UDRUGA I SPOMEN OBILJEŽJA DOMOVINSKOGA RATA | 9.953,00 |
| 2016 | ZDRAVSTVO I ZAŠTITA, OČUVANJE I UNAPREĐENJE ZDRAVLJA LJUDI | 7.963,00 |
| 2017 | KAPITALNA ULAGANJA U IMOVINU | 134.846,00 |
| 2019 | VLASTITI KOMUNALNI POGON | 121.337,00 |
| **2.551.888,00 EUR** | | |

## Gdje saznati više o Proračunu i drugim općinskim aktima?

U Službenim novinama Općine Nova Kapela

Na web stranicama Općine Nova Kapela : [www.opcinanovakapela.hr](http://www.opcinanovakapela.hr/) Adresa: Nova Kapela, Trg Kralja Tomislava 9

Tel: 035/384 015 Fax:035/384 037

E-mail: [opcina-nova-kapela@sb.t-com.hr](mailto:opcina-nova-kapela@sb.t-com.hr)